Brasils herre- og damelag var automatisk kvalifiserte. Kvalifiseringen begynte med Sevens World Series 2014/15 (menn) og International Rugby Board Womens Sevens Series 2014-15, hvor de 4 lagene på toppen av resultatlistene var kvalifisert for OL i Rio. I juni-september 2015 arrangerte hver av de seks regionale rugbyforbundene en OL-kvalifisering der ett lag fra hver region ble kvalifisert. Det endelige stedet vil bli bestemt av en repechage (sistesjanse).